骆罗宪最有名的诗词

所有骆罗宪的诗词

驿路新发掌面平,扬尘从此去朝京。
清风只欠苍松立,留待他时我种成。
端明遗爱在南台,百万乔松手自栽。
欲唤清风满江左,峥嵘头角且安排。
楼前山色古今景,楼外溪声日夜雷。
静坐焚香读周易,丁宁莫放俗人来。
天开万象真图画,日照千林古锦机。
立马溪边看不足,夷犹直待月生辉。
数声猿叫闽山月,千里思家欠羽翰。
疑怪五更衾枕冷,霜壶凛凛逼人寒。
勉强驱驰力不堪,笋车肱曲睡方酣。
思归梦逐来时路,无奈杜鹃声两三。
尽道今年雨意稠,踏歌芒时偏东畴。
微官祗有半丰愿,一饱高眠万事休。
山从顶上分闽越,四成群峰簇仗齐。
自是心向天广大,不妨眼趁地高低。
世上平生懒所更,有怀真欲仿渊明。
无端唤作铅山尉,刚替渠人负弩行。
山路相随步步高,忘怀携手上嵯峨。
掀髯长啸青云去,回首跻攀有许劳。